Danborra (Donostiako eraikina)

Danborra edo Antiguako Torreoia Donostian 19. mendean egon zen dorre militar bat izan zen, Loretopeko muinoan kokatua, Kontxako badiara begira. Bere formagatik (danborrarena) eman zion herriak izen informal hori.

 Ezaugarriak 

II. Karlistaldian Donostiako udal liberalak defentsa lan zenbait enkargatu zituen, eta horien artean 1874ko urrian erabaki zen dorre hau eraikitzea. 8.5 metro diametroko planta biribila zuen dorreak, eta 7 metro garai zen. 5 metro zabal eta 3 sakon zen lubanarro batek inguratzen zuen dorrea. Bi solairu eta terraza zituen, eta 30 soldadu bertan edukitzeko moduko eraikina zen. Hogei saietera zituzten hormek kanpora tiro egiteko.

1888ko irailean Udalak dorrea erabilpenik gabe hondatuta zegoela eta behera botatzea erabaki zuen. Hurrengo urtean egin zuten hori, obrak hasi baitziren han bertan Miramar jauregia eta tunela egiteko. Tunel zabala dagoen gainean zegoen dorre zaharra.
erdian|thumb|480x480px|Ondarretatik panoramika, Loretopen Danborra ikusten dela, 19. mendeko azken laurdenean.

 Erreferentziak 

 Kanpo estekak 

Kategoria:Euskal Herriko dorreak
Kategoria:Mirakontxako eraikinak
Kategoria:Antiguako eraikinak
Kategoria:Donostiako behinolako eraikinak